stanford-oval/wikipedia huggingface dataset:
ตู้ปลา

ตู้ปลาที่เลี้ยงปลาน้ำจืดในภูมิภาคเอเชียตะวันออกเฉียงใต้ เช่น ปลาตะพาก, ปลาตะพัด ในสวนสัตว์บริสตอล ประเทศอังกฤษ
ตู้ปลาแบบทั่วไปภายในบ้านเรือน ขนาด 80x30 เซนติเมตร
ตู้ปลา (อังกฤษ: Aquarium) คือ ภาชนะหลักสำหรับการเลี้ยงปลาสวยงาม มีรูปทรงต่าง ๆ กัน โดยมากมักจะทำเป็นรูปสี่เหลี่ยมผืนผ้าโดยผลิตจากวัสดุประเภทกระจกหรืออะครีลิค มีขนาดแตกต่างกันออกไป ตั้งแต่ประมาณ 1 ฟุต จนถึงหลายเมตรในพิพิธภัณฑ์สัตว์น้ำ ซึ่งตู้ปลาที่มีขนาดใหญ่จะมีการเปลี่ยนแปลงอุณหภูมิภายในน้อยกว่าหรือช้ากว่าตู้ปลาที่มีขนาดเล็ก
โดยมากแล้วตู้ปลาที่ผลิตจากกระจกจะเชื่อมต่อกันด้วยกาวซิลิโคนแบบกันน้ำ ซึ่งมีความเหนียวทนทานต่อการละลายของน้ำ ขณะที่ประเภทที่ผลิตจากอะครีลิคจะมีความทนทานกว่า เนื่องจากไม่แตกหักได้ง่าย แต่ก็จะมีราคาขายที่สูงกว่า
ซึ่งตู้ปลาแบบที่เป็นทรงสี่เหลี่ยมผืนผ้าด้วยแล้ว จะแบ่งออกได้เป็น 2 ประเภทใหญ่ ๆ คือ
แบบมีกรอบอะลูมิเนียม
เป็นตู้ปลาแบบเก่า มีกรอบเป็นอะลูมิเนียม และชันอุดกันน้ำรั่ว ซึ่งตู้แบบนี้แลดูอาจไม่สวยงาม แต่มีความทนทาน
แบบไม่มีกรอบ
เป็นตู้ปลาแบบใหม่ ไม่มีกรอบ เป็นแบบที่นิยมใช้กันในปัจจุบัน แต่ความทนทานสู้แบบแรกไม่ได้
การเลี้ยงปลาในตู้มีประวัติศาสตร์มาตั้งแต่ยุคโรมัน และพัฒนาการเรื่อยมาจนถึงยุคกลางและต่อมาจนถึงปัจจุบัน ซึ่งในปัจจุบัน มีการผลิตตู้ปลาให้มีรูปทรงหลากหลายยิ่งขึ้น เช่น ทรงกลม (มักนิยมใช้เลี้ยงปลาทอง), หกเหลี่ยม แปดเหลี่ยม หรือ ตู้ปลาที่เป็นเฟอร์นิเจอร์ประดับบ้าน ทั้งเป็นโต๊ะรับแขก และเป็นตู้ไม้ รวมถึงมีการแปรรูปจากวัสดุที่เหลือใช้งานแล้ว เช่น โทรทัศน์ หรือแม้กระทั่งติดตั้งกับฝาผนังของบ้าน
สำหรับตู้ปลาขนาดใหญ่ในพิพิธภัณฑ์แล้ว การที่ต้องบรรจุน้ำที่มีปริมาณเป็นจำนวนหลายลิตร ต้องใช้ความหนาของวัสดุตามไปด้วย โดยมีหลักการคำนวณโดยใช้ความสูงคูณกับความกว้างและคูณกับความยาวของตู้ จะได้เท่ากับปริมาณลิตรของน้ำที่จะใช้บรรจุ
หลักในการดูแลรักษาตู้ปลา ผู้เลี้ยงต้องเอาใจใส่ เนื่องจากตู้ปลาสำหรับเลี้ยงปลาสวยงามส่วนบุคคลส่วนใหญ่นั้น กาวซิลิโคนที่ใช้เชื่อมต่อกันนั้นจะเสื่อมสภาพได้เมื่อใช้นานไปสักระยะ จึงหมั่นควรสังเกต และระวังการแตกหักและซึมของน้ำ จึงต้องมีวัสดุที่มีความหนานุ่มรองก้นตู้ไว้ด้วย เช่น โฟม, พลาสติกหรือไม้อัด หากตู้ปลาเกิดจากการรั่วซึม สิ่งที่ต้องทำคือปล่อยน้ำทิ้งให้หมด เช็ดทำความสะอาดแล้วผึ่งลมให้แห้งสนิท จากนั้นก็นำมาซ่อมแซม โดยการใช้ชันหรือกาวซิลิโคนทารอยรั่วให้เรียบร้อย ปล่อยทิ้งไว้นานพอประมาณ จนมั่นใจว่าติดสนิทดีแล้วจึงใส่น้ำลงตู้ปลา สังเกตรอยรั่วซึมของน้ำอีกครั้ง ถ้าไม่มีรอยรั่วซึมแล้วจึงเริ่มจัดตู้ปลาพร้อมปล่อยปลาลง ซึ่งปัจจัยที่จะทำให้กาวซิลิโคนเสื่อมสภาพได้แก่ ความร้อนและแสงอาทิตย์
สำหรับตู้ปลาส่วนบุคคลที่เชื่อว่า ใหญ่ที่สุดในโลก เป็นของจอห์น มาร์คัส ชาวอเมริกัน ที่ลอสแอนเจลิส ที่ทำตู้ปลาในโรงจอดรถของครอบครัว ในปี ค.ศ. 2002 และขยายเพิ่มอีกในปี ค.ศ. 2005 โดยมีความจุน้ำกว่า 10,000 แกลลอน ซึ่งเมื่อเทน้ำทั้งหมดออกแล้ว จะสามารถจอดรถยนต์ได้ 2 คัน ด้วยค่าใช้จ่ายมากกว่า 100,000 ดอลลาร์สหรัฐ ปลาทั้งหมดในนี้ประกอบด้วยปลาน้ำจืดขนาดใหญ่กว่า 100 ตัว อาทิ ปลาอะราไพม่า, ปลาเปคู, เต่าจมูกหมู ค่าปลาทั้งหมด 5,000 ดอลลาร์สหรัฐ และค่าใช้จ่ายสำหรับการเลี้ยงดูในแต่ละเดือนกว่า 2,000 ดอลลาร์สหรัฐ
สำหรับตู้ปลาที่ได้ชื่อว่า สวยที่สุดในโลก คือ ตู้ปลาในโรงแรมเรดิสันบลู ในกรุงเบอร์ลิน ประเทศเยอรมนี ที่เป็นตู้ปลาทรงกลม สูงกว่า 25 เมตร แขวนอยู่กับเพดานโรงแรม ขณะที่ด้านล่าง คือ ล็อบบี้ของโรงแรม ซึ่งสามารถชมได้ชัดเจนจากในลิฟต์แก้ว และห้องพักของลูกค้าโรงแรม ภายในเลี้ยงปลาทะเล 2,600 ตัว ใน 25 ชนิด ด้วยมูลค่าก่อสร้างกว่า 12.8 ล้านยูโร
ดูเพิ่ม

พิพิธภัณฑ์สัตว์น้ำ
ตูลงทัวร์นาเมนต์

| --- | --- |

ก่อตั้ง: 1967
ภูมิภาค:  ฝรั่งเศส
จำนวนทีม: 12
ทีมชนะเลิศปัจจุบัน:  ฝรั่งเศส (13th title)
ทีมที่ประสบความสำเร็จที่สุด:  ฝรั่งเศส (13 titles)
เว็บไซต์: Official website
 2022 Maurice Revello Tournament
ตูลงทัวร์นาเมนต์ (อังกฤษ: Toulon Tournament) เป็นการแข่งขันฟุตบอลชิงแชมป์เยาวชนโลก อายุไม่เกิน 20 ปีที่ไม่ได้กำกับดูแลจากทางฟีฟ่า โดยเริ่มแข่งขันในปี 1967 และทีมแรกที่ได้แชมป์คือฟุตบอลทีมชาติเบลเยี่ยมรุ่นอายุไม่เกิน 20 ปี ซึ่งเป็นรายการระดับเยาวชนนานาชาติที่เก่าแก่ที่สุดในโลก
ต่อมไพเนียล

| ต่อมไพเนียล |
| --- | --- |
ภาพแสดงต่อมใต้สมองและต่อมไพเนียลในมนุษย์
รายละเอียด
คัพภกรรม: Neural Ectoderm, Roof of Diencephalon
หลอดเลือดแดง: posterior cerebral artery
ตัวระบุ
ภาษาละติน: glandula pinealis
MeSH: D010870
นิวโรเนมส์: 297
นิวโรเล็กซ์ ID: birnlex_1184
TA98: A11.2.00.001
TA2: 3862
FMA: 62033
อภิธานศัพท์กายวิภาคศาสตร์[แก้ไขบนวิกิสนเทศ]
ต่อมไพเนียล (อังกฤษ: pineal gland) เป็นต่อมไร้ท่ออยู่เหนือสมอง อยู่บริเวณกึ่งกลางของสมองส่วนซีรีบรัมซ้ายและขวา มีขนาดเท่ากับเม็ดข้าวมีสีแดงปนน้ำตาล เรียกชื่อเต็มว่าเอน อะเซทิล ไฟฟ์เมทอคซิทริพทามีน (N acetyl -5- methoxytryptamine) เนื่องจากรูปร่างคล้ายลูกสน (pine cone) จึงเรียกว่าต่อมไพเนียล
ในตอนกลางวันจะสร้างเซโรโตนินกระตุ้นให้เราลุกตื่นขึ้น พอตกกลางคืนก็สร้างเมลาโทนินให้เรารู้สึกง่วงนอน จึงเปรียบเสมือนนาฬิกาชีวภาพ
ตำรวจรัฐสภา

| ตำรวจรัฐสภา Parliamentary Police |
| --- | --- |
ตราตำรวจรัฐสภา
ตรารัฐสภา
ชื่อทางการ: เจ้าหน้าที่ตำรวจรัฐสภา
คำขวัญ: พิทักษ์รัฐธรรมนูญ
ข้อมูลองค์กร
ก่อตั้ง: พ.ศ. 2476
โครงสร้างเขตอำนาจ
เขตอำนาจในการปฏิบัติการ: รัฐสภาไทย
ลักษณะทั่วไป: ตำรวจ
สำนักงานใหญ่: สำนักรักษาความปลอดภัย 1111 ถ.สามเสน แขวงถนนนครไชยศรี เขตดุสิต กรุงเทพมหานคร 10300
 
หน่วยงานปกครอง: สำนักงานเลขาธิการสภาผู้แทนราษฎร
ตำรวจรัฐสภายืนรักษาการณ์หน้าอาคารรัฐสภาไทย ระหว่างการเสวนา วาระแรกประชาชนปักหมุด "ปลดอาวุธ คสช." โดยผู้ที่ถูก คสช. คุกคาม
ตำรวจรัฐสภา (อังกฤษ: Parliamentary Police) เป็นข้าราชการรัฐสภาสามัญ ตำแหน่ง เจ้าหน้าที่ตำรวจรัฐสภา สังกัดสำนักรักษาความปลอดภัย สำนักงานเลขาธิการสภาผู้แทนราษฎร มีหน้าที่ดูแลความสงบเรียบร้อยภายและรักษาความปลอดภัยต่อบุคคลและทรัพย์สินต่าง ๆ ในบริเวณรัฐสภา
ตำรวจรัฐสภานั้นเป็นเจ้าพนักงานตามประมวลกฎหมายอาญา มีอำนาจหน้าที่เช่นเดียวกับพนักงานฝ่ายปกครองหรือเจ้าหน้าที่ตำรวจ ตามประมวลกฎหมายวิธีพิจารณาความอาญาภายในบริเวณของรัฐสภา แต่ไม่ใช่ข้าราชการตำรวจที่ขึ้นตรงต่อสำนักงานตำรวจแห่งชาติ ตามพระราชบัญญัติตำรวจแห่งชาติ พ.ศ. 2547 แต่อย่างใด
ประวัติ

ตำรวจรัฐสภาในประเทศไทย เริ่มต้นมาจากภายหลังการเปลี่ยนแปลงการปกครองเมื่อปี พ.ศ. 2475 โดยในปี พ.ศ. 2476 ได้มีประกาศแก้ไขเพิ่มเติมพระราชบัญญัติจัดตั้งกระทรวงและกรม พุทธศักราช 2476 ให้เพิ่ม กรมเลขาธิการสภาผู้แทนราษฎร เพื่อทำหน้าที่เป็นเลขาธิการให้กับสภาผู้แทนราษฎร และเปลี่ยนชื่อเป็น สำนักงานเลขาธิการสภาผู้แทนราษฎร หลังการประกาศใช้ พระราชบัญญัติปรับปรุงกระทรวง ทบวง กรม พุทธศักราช 2476
จากนั้นตำรวจรัฐสภาได้ปรากฏขึ้นครั้งแรก ในพระราชกฤษฎีกาจัดวางระเบียบราชการในสำนักงานเลขาธิการสภาผู้แทนราษฎร พุทธศักราช 2476 โดยเป็นส่วนหนึ่งของกองปฏิคม ในแผนกรักษาสถานที่และตำรวจสภา ในปี พ.ศ. 2491 ได้มีการเปลี่ยนชื่อเป็น แผนกตรวจรัฐสภา ต่อมาในปี พ.ศ. 2495 ได้มีการแบ่งส่วนราชการใหม่ ทำให้ตำรวจรัฐสภาย้ายไปอยู่ภายใต้กองกลาง ในชื่อแผนกตำรวจสภาผู้แทนราษฎร และ พ.ศ. 2503 ย้ายไปอยู่ในกองปฏิคมและสถานที่ในชื่อ แผนกตำรวจสภา
ในปี พ.ศ. 2541 ได้เปลี่ยนชื่อเป็น ฝ่ายรักษาความปลอดภัย อยู่ภายใต้กองสถานที่ และได้ยกขึ้นเป็นสำนักรักษาความปลอดภัย ตามประกาศคณะกรรมการข้าราชการฝ่ายรัฐสภา เรื่อง การกำหนดหน้าที่ความรับผิดชอบของส่วนราชการในสังกัดสำนักงานเลขาธิการสภาผู้แทนราษฎร พ.ศ. 2545
ภารกิจ

ตำรวจรัฐสภา มีอำนาจหน้าที่รักษาความปลอดภัย และดูแลความสงบเรียบร้อยภายในบริเวณรัฐสภา ทั้งการอารักขาบุคคลสำคัญ และการดูแลความปลอดภัยอาคารและสถานที่ สามารถตรวจค้น สืบสวนสอบสวนได้ภายในพื้นที่ของรัฐสภา เพื่อป้องกันการฝ่าฝืนระเบียบที่ส่งผลกระทบถึงความปลอดภัยโดยรวมภายในรัฐสภา และจะสามารถเข้าไปในบริเวณห้องประชุมสภาได้เมื่อได้รับคำสั่งจากประธานรัฐสภา เพื่อดำเนินการตามที่ประธานสภาได้ออกคำสั่ง อาทิ การเชิญตัวสมาชิกสภาผู้แทนราษฎรออกจากห้องประชุมเนี่องจากขัดคำสั่งของประธานรัฐสภา การเข้าควบคุมสถานการณ์การขัดขวางการทำงานของประธานสภาผู้แทนราษฎร ซึ่งหลายครั้งตำรวจรัฐสภาต้องปฏิบัติงานภายใต้ความกดดันที่สูงมาก
นอกจากนี้ตำรวจรัฐสภาจะมีอำนาจหน้าที่ในการอำนวยความสะดวกให้กับผู้มาติดต่อราชการ จัดการและควบคุมการจราจร รวมถึงการป้องกันและบรรเทาสาธารณภัยในบริเวณรัฐสภา และมีการฝึกอบรมเพื่อพัฒนาทักษะเพิ่มเติมอยู่เป็นประจำ อาทิ การควบคุมฝูงชน การเตรียมพร้อมเผชิญเหตุต่าง ๆ และในบางครั้งตำรวจรัฐสภาสามารถใช้อำนาจเต็มในการดูแลพื้นที่รัฐสภาเพียงหน่วยงานเดียว หรือร้องขอกำลังจากหน่วยงานอื่น ๆ เข้ามาเป็นผู้ช่วยเจ้าหน้าที่ตำรวจรัฐสภา ภายใต้ดุลยพินิจที่เหมาะสมกับสถานการณ์
ตำแหน่ง > ประเภทตำแหน่ง

สำหรับเจ้าหน้าที่ตำรวจรัฐสภานั้น จะประดับเครื่องหมายยศคล้ายคลึงกับตำรวจทั่วไป แต่ปัจจุบันใช้ระบบยศตามมาตรฐานการกำหนดตำแหน่งของคณะกรรมการข้าราชการรัฐสภา (ก.ร.) คล้ายคลึงกับระบบของข้าราชการพลเรือน ประกอบไปด้วย
ตำแหน่งประเภททั่วไป
ระดับปฏิบัติงาน
ระดับชำนาญงาน
ระดับอาวุโส
ตำแหน่งประเภทวิชาการ
ระดับปฏิบัติการ
ระดับชำนาญการ
ระดับชำนาญการพิเศษ
ระดับเชี่ยวชาญ
ตำแหน่ง > การประดับเครื่องหมายระดับ

เครื่องหมายระดับของตำรวจรัฐสภานั้น จะใช้เครื่องหมายลักษณะเดียวกับตำรวจไทยทั่วไป แต่จะแตกต่างในเรื่องของรายละเอียดประเภทตำแหน่งและหลักเกณฑ์ในการประดับ
ตำแหน่ง > การประดับเครื่องหมายระดับ > ประเภททั่วไป

|  |
| --- | --- | --- | --- | --- | --- | --- | --- | --- | --- | --- | --- |



| ตำแหน่ง |  | ระดับทักษะพิเศษ | ระดับทักษะพิเศษ | ระดับทักษะพิเศษ | - | ระดับอาวุโส | ระดับชำนาญงาน | ระดับชำนาญงาน | ระดับชำนาญงาน | ระดับชำนาญงาน |  |
| ระยะเวลาดำรงตำแหน่ง |  | 8 ปีขึ้นไป | 4 ปี แต่ไม่ถึง 8 ปี | ไม่ถึง 4 ปี | - | - | 2 ปีขึ้นไป | ไม่ถึง 2 ปี | 4 ปีขึ้นไป | 2 ปี แต่ไม่ถึง 4 ปี |  |
| Anglicised version |  | Highly Skilled Level | Highly Skilled Level | Highly Skilled Level | - | Senior Level | Experienced Level | Experienced Level | Experienced Level | Experienced Level |  |

เจ้าหน้าที่ตำรวจรัฐสภาระดับปฏิบัติงาน
ดำรงตำแหน่งระดับปฏิบัติงานไม่ถึง 2 ปี ให้ใช้รูปดาว 8 แฉก ทำด้วยโลหะสีเงิน 1 ดาว
ดำรงตำแหน่งระดับปฏิบัติงานตั้งแต่ 2 ปีขึ้นไป แต่ไม่ถึง 4 ปี ให้ใช้รูปดาว 8 แฉก ทำด้วยโลหะสีเงิน 2 ดาว
ดำรงตำแหน่งระดับปฏิบัติงานตั้งแต่ 4 ปีขึ้นไป ใช้รูปดาว 8 แฉก ทำด้วยโลหะสีเงิน 3 ดาว
เจ้าหน้าที่ตำรวจรัฐสภาระดับชำนาญงาน ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงินติดกึ่งกลาง
ดำรงตำแหน่งชำนาญงานไม่ถึง 2 ปี ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน 1 ดาว
ดำรงตำแหน่งชำนาญงานตั้งแต่ 2 ปีขึ้นไป ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน 2 ดาว
ระดับอาวุโส
ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน 3 ดาว
ระดับทักษะพิเศษ ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน ติดกึ่งกลางระหว่างพระมหามงกุฎและช่อชัยพฤกษ์
ดำรงตำแหน่งทักษะพิเศษไม่ถึง 4 ปี ให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้าง ประกอบด้วยรูปดาว 8 แฉก ทำด้วยโลหะสีเงินจำนวน 2 ดาว ติดกึ่งกลางระหว่างพระมหามงกุฎและช่อชัยพฤกษ์
ดำรงตำแหน่งระดับทักษะพิเศษตั้งแต่ 4 ปีขึ้นไป แต่ไม่ถึง 8 ปี ให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้าง ประกอบด้วยรูปดาว 8 แฉก ทำด้วยโลหะสีเงินจำนวน 3 ดาว ติดกึ่งกลางระหว่างพระมหามงกุฎและช่อชัยพฤกษ์
ดำรงตำแหน่งระดับทักษะพิเศษตั้งแต่ 8 ปีขึ้นไป ให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้าง ประกอบด้วยรูปดาว 8 แฉก ทำด้วยโลหะสีเงินจำนวน 4 ดาว ติดกึ่งกลางระหว่างพระมหามงกุฎและช่อชัยพฤกษ์
ตำแหน่ง > การประดับเครื่องหมายระดับ > ประเภทวิชาการ

ปัจจุบันกำลังอยู่ในช่วงปรับปรุงระเบียบเพื่อให้สอดคล้องกับตำแหน่ง เนื่องจากยังไม่มีระเบียบการประดับเครื่องหมายระดับรองรับที่ชัดเจน จึงใช้การเทียบเคียงกับตำแหน่งประเภททั่วไปเป็นการชั่วคราว
ดูเพิ่ม

ข้าราชการไทย
ติ่มซำ

ติ่มซำ (อังกฤษ: Dimsum; จีน: 點心 สำเนียงกวางตุ้งแปลว่า ตามใจ, ตามสั่ง) เป็นอาหารว่างหรืออาหารเรียกน้ำย่อยของจีน นิยมรับประทานกับน้ำชา (หยำฉ่า 飲茶 ว่า ดื่มน้ำชา เสิร์ฟพร้อมติ่มซำ) ที่เป็นที่รู้จักกันทั่วโลก เป็นคำเรียกรวมอาหารหลายอย่าง มักเป็นอาหารจำพวกปรุงด้วยการนึ่ง เช่น ขนมจีบ, ซาลาเปา, ฮะเก๋า, เกี๊ยวซ่า เป็นต้น บรรจุในภาชนะขนาดเล็ก เช่น เข่งไม้ไผ่ หรือจานใบเล็ก ในร้านอาหารจีนบางร้านนึ่งติ่มซำไว้บนเตารอลูกค้าสั่ง บางร้านใส่รถเข็นหรือใส่ตะกร้าคล้องคอ ให้พนักงานนำไปเสนอลูกค้าในร้าน ขณะที่กำลังรออาหารอื่น  นอกจากนั้นอาหารทอดบางอย่างก็อาจรวมอยู่ในเมนูติ่มชำด้วย
ในประเทศไทย จังหวัดที่ขึ้นชื่อทางด้านติ่มซำ คือ จังหวัดตรังและจังหวัดภูเก็ต ตามร้านกาแฟยามเช้า จะขายกาแฟหรือชาพร้อมกับติ่มซำหลากหลายชนิด หรือรับประทานคู่กับหมูย่างเมืองตรัง.  ในภาคใต้ของประเทศไทยจะเรียกติ่มซำว่า "แต่เตี้ยม"
โดยมากแล้ว ติ่มซำจำพวกขนมจีบหรือฮะเก๋า จะรับประทานโดยจิ้มกับซอสเปรี้ยว แต่ที่จังหวัดตรัง จะเป็นซอสลักษณะสีแดงขุ่น มีรสชาติหวาน ทำมาจากมันเทศ ถั่วลิสงต้มสุก ปรุงรสด้วยน้ำตาล น้ำส้ม และเกลือ เรียกว่า "ค้อมเจือง" หรือ "น้ำส้มเจือง" ซึ่งเพี้ยนมาจากคำว่า "กำเจือง" สันนิษฐานว่าที่มาจากซอสมะเขือเทศของฝรั่ง
เมนูติ่มซำ > จานหลัก

จำพวกแผ่นแป้งห่อ (餃, 餃子)
ฮะเก๋า (蝦餃)
ฝั่นโก๋ (粉果)
เกี๊ยว (水餃 ต้ม, 蒸餃 นึ่ง, 鍋貼 ทอด, 煎餃 เจี๋ยน)
ขนมจีบ (燒賣)
ซุปเกี๊ยว (灌湯餃)
ขนมกุยช่าย (韭菜餃子)
จำพวกแผ่นแป้งม้วน (捲)
เปาะเปี๊ยะทอด (春捲)
ก๋วยเตี๋ยวหลอด (腸粉)
ฟองเต้าหู้ม้วน (腐皮捲 ทอด, 鮮竹捲 นึ่ง)
จำพวกก้อนแป้งกลม (包, 包子)
ซาลาเปา (叉燒包)
เสี่ยวหลงเปา (小籠包)
หมั่นโถว (饅頭)
จำพวกก้อนแป้งตัด (糕)
กุยช่ายเจี๋ยน (韭菜煎)
ขนมผักกาด (蘿蔔糕)
จำพวกอื่น ๆ
ฟงจ๋าว (鳳爪)
ซี่โครงหมู (叉燒 แดง, 排骨 ดำ)
หน่อไหมไก๊ (糯米雞)
โจ๊ก (粥)
ดูเพิ่ม

โชคดีติ่มซำ
ตุมเปิง

| --- | --- |
ตุมเปิง ข้าวทรงกรวย ล้อมด้วยอาหารอินโดนีเซียชนิดต่าง ๆ
มื้อ: จานหลัก
แหล่งกำเนิด: อินโดนีเซีย
ภูมิภาค: ชวา
ผู้สร้างสรรค์: อาหารชวา
อุณหภูมิเสิร์ฟ: ร้อนหรืออุณหภูมิห้อง
ส่วนผสมหลัก: ข้าวทรงกรวย กินกับไก่ทอด เต็มเปทอด ไข่ต้ม ไข่เจียว ปลาเค็ม และถั่วลิสง
รูปแบบอื่น: tumpeng robyong, tumpeng putih, tumpeng nasi uduk, tumpeng slametan (nasi kuning)
ข้อมูลอื่น: คล้ายกับบายศรีในประเทศไทย
 ตำราอาหาร: ตุมเปิง   สื่อ: ตุมเปิง
ตุมเปิง (อินโดนีเซีย: tumpeng) เป็นอาหารประเภทข้าวที่จัดให้พูนสูงเป็นรูปกรวย โดยใช้กรวยจากใบไผ่หรือใบตองเป็นแม่พิมพ์ กินกับอาหารจานผักและเนื้อ นิยมใช้ในงานเฉลิมฉลอง ข้าวที่ใช้อาจเป็นข้าวนึ่ง ข้าวมัน (นาซีอูดุก) หรือข้าวสีเหลือง (นาซีอูดุกที่เติมขมิ้น)
ประวัติ

ชาวชวา บาหลี และมาดูราใช้ตุมเปิงเป็นอาหารสำคัญในการฉลอง ความเชื่อเกี่ยวกับตุมเปิงเกี่ยวข้องกับลักษณะทางภูมิศาสตร์ของอินโดนีเซียโดยเฉพาะเกาะชวา ที่เป็นเกาะและมีภูเขาและภูเขาไฟอยู่ตรงกลาง โดยเชื่อว่าภูเขาเหล่านั้นเป็นที่อยู่ของบรรพบุรุษและเทพเจ้า รูปกรวยถือเป็นตัวแทนของภูเขาศักดิ์สิทธิ์
ในงานเฉลิมฉลองที่เกี่ยวกับชีวิต หลังการสวด จะตัดยอดของตุมเปิงแล้วมอบให้แก่บุคคลที่สำคัญที่สุดหรืออาวุโสที่สุดในที่นั้น จากนั้นส่วนที่เหลือจะรับประทานร่วมกัน งานฉลองประจำปีที่เกี่ยวข้องกับตุมเปิงเรียก ตุมเปองัน หลายเมืองในอินโดนีเซีย เช่น ยกยาการ์ตา จะใช้ตุมเปิงในการฉลองวันชาติของอินโดนีเซียด้วยโดยเป็นการสวดเพื่อขอความปลอดภัยและสุขสงบให้แก่ประเทศ
เครื่องเคียง

ข้าวที่พูนสูงเป็นรูปกรวยจะถูกล้อมรอบด้วยอาหารอินโดนีเซียชนิดต่าง ๆ เช่น อูรัป (ยำมะพร้าวกับผัก), ไก่ทอด, เอิมปัลเกอปุก (เนื้อทอดรสหวานและเผ็ด), อาบนซาปี (เนื้อหยอง), เซอมูร์ (เนื้อในซีอิ๊วหวาน), เตอรีกาจัง (ปลาร้ากับถั่วลิสง), กุ้งทอด, ไข่ต้ม, ไข่เจียวฉีก, เต็มเปทอด, มันฝรั่งทอด, ข้าวโพดทอด, ตับผัดพริก และอื่น ๆ
ในปัจจุบัน มีตุมเปิงที่เป็นอาหารมังสวิรัติ หรือกินกับอาหารทะเลย่าง อาหารสูตรพื้นเมืองนั้น จะสมดุลระหว่างเนื้อสัตว์ ผัก และอาหารทะเล ตุมเปิงของชาวชวามีความซับซ้อนเพราะส่วนประกอบของอาหารต้องสมดุลกันตามความเชื่อของชาวชวา
ความหลากหลาย

ตุมเปิงโรบียง เป็นตุมเปิงแบบของชาวชวา ใช้ในงานเฉลิมฉลองการแต่งงาน ตุมเปิงจะวางบนบากุล ซึ่งเป็นภาชนะทำจากไม้ไผ่ ด้านบนวางไข่ กะปิ หัวหอม พริกแดง
ตุมเปิงนูจุฮ์บูลัน เป็นตุมเปิงที่ใช้ฉลองการตั้งครรภ์ครบเดือนที่ 7 ทำด้วยข้าวขาว จะมีตุมเปิงหลักอยู่ตรงกลาง ล้อมรอบด้วยตุมเปิงขนาดเล็กอีกหกอัน
ตุมเปิงปุงกูร์ ใช้ในงานศพของผู้ที่ยังไม่ได้แต่งงานทั้งชายและหญิง ทำจากข้าวขาว ล้อมรอบด้วยอาหารที่ทำจากผักเท่านั้น
ตุมเปิงปูติฮ์ หรือตุมเปิงขาว ใช้สีขาวซึ่งหมายถึงความซื่อสัตย์ในวัฒนธรรมชวา นิยมใช้กับสิ่งศักดิ์สิทธิ์
ตุมเปิงนาซีกูนิง หรือตุมเปิงเหลือง ซึ่งสีเหลืองหมายถึงทองคำ คุณค่าและจิตใจสูง ใช้ในการเฉลิมฉลองที่มีความสุข รื่นเริง เช่น การเกิด หมั้น หรือแต่งงาน
ตุมเปิงนาซีอูดุก หรือ ตุมเปิงตาชากูรัน ใช้นาซีอูดุกที่เป็นข้างหุงกับกะทิ ใช้ในงานฉลองวันประสูตินบีมุฮัมมัด
ตุมเปิงเซเรโมเนียล เป็นตุมเปิงที่มีการดัดแปลงให้หลากหลาย ขึ้นกับความต้องการของเจ้าบ้าน
อื่น ๆ

ใน พ.ศ. 2552 ครุฑได้กลายเป็นสัญลักษณ์ใหม่ของความเป็นอินโดนีเซีย ตุมเปิงจัดเป็นอาหารของครุฑ ตึกพิพิธภัณฑ์ปูร์นาบักตีเปอร์ตีวี ในสมัยซูฮาร์โต สร้างขึ้นให้มีรูปทรงแบบตุมเปิง
แหล่งข้อมูลอื่น

(อินโดนีเซีย) Resep Nasi Tumpeng เก็บถาวร 2011-07-10 ที่ archive.today
(อินโดนีเซีย) Tips Nasi Tumpeng dari Nasi Kentjana Online เก็บถาวร 2012-04-25 ที่ เวย์แบ็กแมชชีน
(อังกฤษ) Nasi Tumpeng - Its Meaning and Function เก็บถาวร 2014-02-01 ที่ เวย์แบ็กแมชชีน
ต้นยุคอ้างอิง

สำหรับดาราศาสตร์ ดูที่ ต้นยุคอ้างอิง (ดาราศาสตร์)
ในสาขาวิทยาการลำดับเวลาและการแบ่งยุค ต้นยุคอ้างอิง (อังกฤษ: epoch) หมายถึง เหตุการณ์หนึ่งที่เกิดขึ้นและถูกเลือกให้เป็นจุดเริ่มต้นของยุคสมัยหนึ่ง "ต้นยุคอ้างอิง" จึงเป็นเสมือนจุดอ้างอิงจากเวลาที่วัด หน่วยการวัดเวลาจะถูกนับจากต้นยุคอ้างอิง เพื่อที่ว่าวันที่และเวลาของเหตุการณ์จะสามารถระบุได้อย่างชัดเจน
ส่วนเหตุการณ์ที่เกิดขึ้นก่อนต้นยุคอ้างอิงนั้นสามารถกำหนดวันที่ได้โดยการนับย้อนหลังต้นยุคอ้างอิงไป แม้ว่าในทางปฏิบัติแล้ว จะมีต้นยุคอ้างอิงนิยามไว้ในอดีต และต้นยุคอ้างอิงถูกใช้เพื่อเป็นจุดเริ่มต้นของยุคสมัยต่อไป จึงเป็นเสมือนจุดสิ้นสุดของยุคสมัยก่อนหน้าด้วย วัตถุประสงค์และเกณฑ์การนิยามดังนี้เพื่อสร้างความชัดเจนและประสานวิชาเกี่ยวกับช่วงเวลา ซึ่งในบางครั้งสามารถใช้ได้แก่ศาสตร์หลายแขนง
ต้นยุคอ้างอิงโดยทั่วไปแล้วจะถูกเลือกให้สะดวกหรือสำคัญโดยมติของผู้ใช้เดิมของมาตรกาล (time scale) หรือโดยคำสั่งของผู้ปกครอง ต้นยุคอ้างอิงมักถูกนิยามโดยเหตุการณ์สำคัญอย่างหนึ่ง เงื่อนไขหรือเกณฑ์ ซึ่งช่วงเวลาหรือยุคสมัยนั้นมักถูกอธิบายหรือแสดงลักษณะ
ตู้โทรศัพท์แดง

ตัวอย่างของตู้โทรศัพท์แดงที่พบได้ทั่วไปมากที่สุด รุ่น K6 ถ่ายในกรุงลอนดอน ค.ศ. 2012
ตู้โทรศัพท์แดง (อังกฤษ: red telephone box) คือ ตู้โทรศัพท์สำหรับสาธารณะ ซึ่งได้รับการออกแบบโดยเซอร์ กิลเลส กิลเบอต์ สกอตต์ เป็นสัญลักษณ์ที่คุ้นเคยบนถนนในสหราชอาณาจักร มอลตา เบอร์มิวดา และยิบรอลตาร์ แม้ว่าตู้โทรศัพท์แดงตามธรรมเนียมอังกฤษจะมีจำนวนลดลงในหลายปีมานี้ แต่ตู้เหล่านี้ยังถูกพบได้ในหลายสถานที่ตลอดจนทั่วประเทศ และอาณานิคมอังกฤษอย่างเป็นทางการทั่วโลก สีแดงถูกเลือกให้ง่ายต่อการสังเกต
ตั้งแต่ ค.ศ. 1926 ป้ายชื่อของตู้โทรศัพท์ถูกประดับตกแต่งด้วยมงกุฎทิวดอร์ (Tudor Crown) ที่ยื่นออกมา อันเป็นตัวแทนของรัฐบาลอังกฤษ ตู้โทรศัพท์แดงถูกใช้บ่อยครั้งในฐานะตัวแทนของวัฒนธรรมอังกฤษทั่วโลก แม้ว่าจะหยุดการผลิตไปแล้วด้วยการแทนที่ของตู้โทรศัพท์รุ่น KX ใน ค.ศ. 1985 แต่ตู้โทรศัพท์แดงจำนวนมากยังคงอยู่
สีที่ถูกใช้รู้จักในฐานะ "แดงดวงอาทิตย์" (currant red) และถูกกำหนดโดยมาตรฐานอังกฤษ BS 381C-539
รุ่นของตู้โทรศัพท์

ตู้รุ่น K1
ตู้รุ่น K2 พร้อมรถเมล์สองชั้นและบิกเบนอยู่เบื้องหลัง
ตู้รุ่น K4 พร้อมตู้ไปรษณีย์
ตู้รุ่น K6
ตู้รุ่น K8
ตู้โทรศัพท์สีดำรุ่น K6 ในนครเวสต์มินสเตอร์
ตู้สีครีมรุ่น K6
ตู้โทรศัพท์และตู้อินเทอร์เน็ตรุ่น KX
ดูเพิ่ม

วิกิมีเดียคอมมอนส์มีสื่อเกี่ยวกับ Red telephone box
ตี๋ใหญ่ ดับ ดาว โจร

| ตี๋ใหญ่ ดับ ดาว โจร |
| --- | --- |
ประเภท: แอ็คชั่น, สืบสวน
สร้างโดย: บริษัท กลมกล่อม โปรดักชั่น จำกัด
เขียนโดย: บทประพันธ์: นพชัย ชัยนาม บทโทรทัศน์: พิง ลำพระเพลิง, นพชัย ชัยนาม, จิรสุดา แสงคำ
กำกับโดย: นพชัย ชัยนาม
แสดงนำ: สมชาย เข็มกลัด รัชชานนท์ เรือนเพ็ชร์ รัชชานนท์ เรือนเพ็ชร์ กรกมล เจริญชัย พชรณมน นนทภา วริษา วาทยานนท์ กล้วยไม้ พิกุลแย้ม ชญาณ์นันท์ พิพัฒน์ชยกุล
ดนตรีแก่นเรื่องเปิด: ในความเป็นคน Piano Version - อีโบลา (วงดนตรี)
ดนตรีแก่นเรื่องปิด: เพราะมีเธอ - สมชาย เข็มกลัด
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 12 ตอน
การผลิต
ผู้อำนวยการสร้าง: พิชญ์ โพธารามิก ดร.โสรัชย์ อัศวประภา นวมินทร์ ประสพเนตร ซัง โด ลี
ความยาวตอน: 48 นาที/ตอน
ออกอากาศ
เครือข่าย: โมโน 29
ออกอากาศ: 26 มกราคม พ.ศ. 2559 – 7 มีนาคม พ.ศ. 2559
ตี๋ใหญ่ ดับ ดาว โจร (อังกฤษ: The Legendary Outlaw) เป็นละครโทรทัศน์แนวแอ็คชั่น, สืบสวน บทประพันธ์ของ นพชัย ชัยนาม บทโทรทัศน์โดย พิง ลำพระเพลิง, นพชัย ชัยนาม, จิรสุดา แสงคำ กำกับการแสดงโดย นพชัย ชัยนาม ผลิตโดย บริษัท กลมกล่อม โปรดักชั่น จำกัด ออกอากาศทุกวันจันทร์–อังคาร เวลา 20:30–21:30 น. ทาง ช่องโมโน 29 นำแสดงโดย สมชาย เข็มกลัด, รัชชานนท์ เรือนเพ็ชร์, กรกมล เจริญชัย, พชรณมน นนทภา, วริษา วาทยานนท์, กล้วยไม้ พิกุลแย้ม, ชญาณ์นันท์ พิพัฒน์ชยกุล และนักแสดงชั้นนำอีกมากมาย เริ่มตอนแรกวันที่ 26 มกราคม พ.ศ. 2559–7 มีนาคม พ.ศ. 2559 โดยในปี 2561 มีภาคต่อชื่อว่า ตี๋ใหญ่ 2 ดับ เครื่อง ชน โดยออกอากาศครั้งแรกในวันที่ 17 มิถุนายน 2561 จะเป็นเรื่องราวที่สานต่อจากภาคแรก
ละครโทรทัศน์ > พ.ศ. 2559

ผลิตโดย :  บริษัท กลมกล่อม โปรดักชั่น จำกัด

 บทประพันธ์ : นพชัย ชัยนาม

 บทโทรทัศน์ : พิง ลำพระเพลิง, ปีเตอร์-นพชัย ชัยนาม, จิรสุดา แสงคำ

กำกับการแสดง : นพชัย ชัยนาม

ออกอากาศทาง ช่องโมโน 29

เริ่มตอนแรก : 26 มกราคม พ.ศ. 2559
ละครโทรทัศน์ > นักแสดง

สมชาย เข็มกลัด (เต๋า) รับบทเป็น ธาวิน น้อมคำสอน (ตี๋ใหญ่)
รัชชานนท์ เรือนเพ็ชร์ (กัน) รับบทเป็น ไซเรน ไพเราะธรรม
กรกมล เจริญชัย (กิ๊ก) รับบทเป็น หลิน
พชรณมน นนทภา (อิ๋ว) รับบทเป็น ธารใส
วริษา วาทยานนท์ (จูน) รับบทเป็น มิลด์
กล้วยไม้ พิกุลแย้ม (แคท) รับบทเป็น น้ำผึ้ง
ชญาณ์นันท์ พิพัฒน์ชยกุล (ลูกเกด) รับบทเป็น ฟ้า
อนุวัฒน์ นิวาตวงศ์ (ปู) รับบทเป็น พลตำรวจตรี อัศวิน อรุณเลิศอมร
ชลัฎ ณ สงขลา (หนึ่ง) รับบทเป็น ร้อยตำรวจเอก จักรราช (จักร)
ศุภกิจ ตังทัตสวัสดิ์ (แมน) รับบทเป็น พันตำรวจเอก บัญชา
เทพ โพธิ์งาม (ป๋าเทพ) รับบทเป็น  จ่าแดง กังวาล
อัครินทร์ อัครนิธิเมธรัฐ (โจ๊ก) รับบทเป็น เชน
ทศพล หมายสุข (ท็อป) รับบทเป็น พาสเวิร์ด
ภคชนก์ โวอ่อนศรี (แฟรงค์ ศึกวันดวลเพลง) รับบทเป็น แฟรงค์กี้
ละครโทรทัศน์ > นักแสดงรับเชิญ

ไกรลาศ เกรียงไกร รับบทเป็น ด.ต. ยุทธนา ไพเราะธรรม (ดาบยุทธ) ตำแหน่งหน่วยสืบสวนและสอบสวน (พ่อของไซเรนและลูกไหม)
ด.ญ.ณัฐธยาน์ องค์ศรีตระกูล รับบทเป็น ด.ญ.ลูกไหม ไพเราะธรรม (น้องสาวไซเรน)
อมตา ปิยะวานิชย์ รับบทเป็น อนงค์ ไพเราะธรรม (แม่ของไซเรนและลูกไหม)
สีดา พัวพิมล รับบทเป็น แม่ของเชนและพาสเวิร์ด  ป้าที่เป็นหนี้อดีตพลตำรวจตรี อัศวิน
พันโท วันชนะ สวัสดี รับบทเป็น ครูฝึกโรงเรียนนายร้อยตำรวจสามพราน (รองเผด็จ)
นาวาอากาศโท จงเจต วัชรานันท์ รับบทเป็น สัว
เน วัดดาว รับบทเป็น เน (ลูกน้องตี๋ใหญ่)
พลภัทร เวลส์ช รับบทเป็น ริวเวอร์รี่ (เสื้อสีแดง)
จอห์น บราโว่ รับบทเป็น กู๊ด (เสื้อสีฟ้า)
ต่อลาภ กำพุศิริ รับบทเป็น นายหน้าค้ายาเสพติด
ปัทมา ปานทอง รับบทเป็น แม่ของธาวิน
ด.ช.กันตพงศ์ เจริญสุข รับบทเป็น ธาวิน (วัยเด็ก)
ศุภกิจ เวสสะโรจน์กิจ รับบทเป็น เฮียชาติ
เพลงประกอบละคร

เพลง ในความเป็นคน Piano Version (เพลงเปิด) - ขับร้องโดย อีโบลา (วงดนตรี)อีโบลา (Ebola)
เพลง เพราะมีเธอ (เพลงปิด) - ขับร้องโดย สมชาย เข็มกลัด
แหล่งข้อมูลอื่น

เรื่องย่อ ตี๋ใหญ่ ดับ ดาว โจร : Manager Online เก็บถาวร 2016-04-06 ที่ เวย์แบ็กแมชชีน
ตี๋ใหญ่ ดับ ดาวโจร : mthai.com เก็บถาวร 2016-06-03 ที่ เวย์แบ็กแมชชีน
เรื่องย่อละคร ตี๋ใหญ่ ดับ ดาว โจร : truelife.com เก็บถาวร 2016-04-02 ที่ เวย์แบ็กแมชชีน
เรื่องย่อละคร ตี๋ใหญ่ดับดาวโจร : starupdate.com เก็บถาวร 2016-01-25 ที่ เวย์แบ็กแมชชีน
ป๊อก ปิยธิดา โอดเป็นผู้จัดละคร ตี๋ใหญ่ดับดาวโจร ไม่ง่าย: siamdara.com เก็บถาวร 2022-05-19 ที่ เวย์แบ็กแมชชีน
ลำดับรายการโทรทัศน์

| ช่องโมโน 29: ละครวันจันทร์–อังคาร 20:30 – 21:30 |
| --- | --- | --- |
| ก่อนหน้า | ตี๋ใหญ่ ดับ ดาว โจร | ถัดไป |
|  | ตี๋ใหญ่ ดับ ดาว โจร | The Angels นางฟ้าล่าผี ปี 2 |
ตู้ เหวินเจ๋อ

ตู้ เหวินเจ๋อ (อังกฤษ: Chapman To, จีนตัวย่อ: 杜汶泽; จีนตัวเต็ม: 杜汶澤; พินอิน: Dù Wénzé) นักแสดงชายชาวฮ่องกง เกิดเมื่อวันที่ 8 มิถุนายน ค.ศ. 1972 ที่ฮ่องกง
ตู้ เหวินเจ๋อ เริ่มต้นอาชีพนักแสดงจากบทบาทตัวประกอบในละครโทรทัศน์ประเภทน้ำเน่าของ ATV ก่อนจะเข้าสู่การแสดงที่ใหญ่กว่านั้นในปี ค.ศ. 2000 ซึ่งบทบาทส่วนมากจะเป็นไปในแบบตัวประกอบที่ตลก มีสีสัน ต่อมาได้พลิกบทบาทมารับบทดราม่าที่หนักเข้ม กับบท อาคัง ลูกน้องในของแก๊งค์มาเฟียของแซม ใน Infernal Affairs, Infernal Affairs II, Infernal Affairs III ทั้ง 3 ภาค ในปี ค.ศ. 2002 และ ค.ศ. 2003 ซึ่งแสดงได้ดีจนเป็นที่จดจำ และมีชื่อเข้าชิงรางวัลนักแสดงประกอบชายยอดเยี่ยมด้วย ต่อมาได้รับบทนำเป็นครั้งแรกใน Isabella ในปี ค.ศ. 2006
นอกจากการเป็นนักแสดงแล้ว ยังเป็นนักจัดรายการวิทยุ โดยเป็นเจ้าของรายการเองชื่อ On a Clear Day (在晴朗的一天出發) เป็นรายการโชว์ในตอนเช้า ร่วมกับ อู๋ จินหยู และยังเป็นนักถ่ายภาพสมัครเล่นอีกด้วย
ชีวิตส่วนตัว สมรสกับ เทียน เย่าหนี ซึ่งเป็นนักแสดงเช่นเดียวกัน ในปี ค.ศ. 2005
ผลงาน

Never Say Goodbye (2001)
Golden Chicken (2002)
Infernal Affairs (2002)
Black Mask 2: City of Masks (2002)
Nine girls and a Ghost (2002)
Infernal Affairs II (2003)
Infernal Affairs III (2003)
The Twins Effect (2003)
Cat and Mouse (2003)
Escape from Hong Kong Island (2004)
Jiang Hu (2004)
Initial D (2005)
Colour of the Loyalty (2005)
Isabella (2006)
Confession of Pain (2006)
Legend of the Fist: The Return of Chen Zhen (2010) - พากย์
All's Well, Ends Well  (2011)
Mr. and Mrs. Incredible (2011)
The Sorcerer and the White Snake (2011)
แหล่งข้อมูลอื่น

ข้อมูลจาก IMDb
เว็บบล็อกส่วนตัว
ตุ๊กแกบิน

| ตุ๊กแกบิน |
| --- | --- |

ตัวอย่างของตุ๊กแกบินหางแผ่น (P. kuhli)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
อันดับฐาน:: Gekkota
วงศ์:: Gekkonidae
วงศ์ย่อย:: Gekkoninae
สกุล:: Ptychozoon Kuhl & van Hasselt, 1822

ชนิด
 8 ชนิด (ดูในเนื้อหา)
ตุ๊กแกบิน (อังกฤษ: Flying geckos, Parachute geckos, Gliding geckos) เป็นสัตว์เลื้อยคลานที่อยู่ในอันดับ Squamata ในวงศ์ตุ๊กแกและจิ้งจก (Gekkonidae) ใช้ชื่อสกุลว่า  Ptychozoon
ลักษณะ

มีรูปร่างโดยรวมคล้ายกับจิ้งจกในสกุล Hemidactylus หรือจิ้งจกบ้าน แต่มีขนาดใหญ่กว่าเล็กน้อย มีจุดเด่น คือ มีแผ่นหนังระหว่างนิ้วเท้าและมีแผ่นหนังด้านข้างลำตัว ใช้สำหรับในการร่อนจากต้นไม้ต้นหนึ่งไปยังต้นหนึ่ง ที่อยู่ในระดับต่ำกว่า ด้วยการแผ่กางแผ่นหนังทั้งหมดออกและลงสู่เป้าหมายด้วยมุมที่น้อยกว่า  40° โดยสามารถร่อนได้ไกลถึง 200 ฟุต หรือ 60 เมตร